[{"text_idx": "#000001", "text": "Mae gan Gwmni Hyfforddiant Cambrian Cyf hanes hir o ddarparu rhaglenni hyfforddiant sy\u2019n helpu busnesau ac unigolion i dyfu a ffynnu."}, {"text_idx": "#000002", "text": "Sefydlwyd y cwmni yn y Trallwng, Powys, ym 1995, fel is-gwmni Twristiaeth Canolbarth Cymru i ddarparu sgiliau galwedigaethol a oedd yn cefnogi datblygiad sector twristiaeth y rhanbarth."}, {"text_idx": "#000005", "text": "Enillodd enw da i\u2019w chwennych ledled y DU am ddarparu rhaglenni datblygiad a hyfforddiant o ansawdd uchel sydd yn eu tro wedi cefnogi\u2019r sector twristiaeth cynyddol."}, {"text_idx": "#000006", "text": "Yn 2002, prynodd y rheolwyr y sefydliad a daeth yn gwmni preifat, dan arweiniad ti\u0302m profiadol a oedd wedi ymrwymo i gynnal ei sylfaen yng Nghanolbarth Cymru wrth ehangu\u2019n ddaearyddol."}, {"text_idx": "#000007", "text": "Ers hynny mae\u2019r cwmni wedi ehangu, gan ledu ei raglenni prentisiaeth a sgiliau a dysgu yn y gwaith i feysydd lletygarwch, bwyd a diod, gweithgynhyrchu, manwerthu, gweinyddu busnes, gwasanaethau ariannol, gofal plant, iechyd a gofal cymdeithasol, ymhlith eraill."}, {"text_idx": "#000009", "text": "Ein cenhadaeth yw ymgysylltu a\u0302\u2019r holl bobl ifanc, dysgwyr a chyflogwyr ledled Cymru i sicrhau eu bod yn ymwneud a\u0302 rhaglenni hyfforddiant prentisiaeth o ansawdd."}, {"text_idx": "#000010", "text": "Bydd hyn yn ysbrydoli busnesau, eu gweithlu, y genhedlaeth nesaf a\u2019r gymuned ehangach i\u2019w helpu a\u2019u cefnogi i lwyddo i gyrraedd eu nodau gyrfa, busnes a bywyd."}, {"text_idx": "#000011", "text": "Rydym eisiau i bawb sylweddoli y gallant, trwy ddechrau ar eu taith prentisiaeth eu hunain, gyflawni eu breuddwydion, trwy ddysgu sgiliau a gwybodaeth newydd, ac ennill profiad a fydd yn eu helpu i fyw yn unol a\u0302\u2019u nodau gyrfa a bywyd yn y pen draw."}]